25 medarbejdere står til at miste deres job og Aalbæk og omegn står til at miste en omsætning på omkring 11 millioner kroner om året. Det er nogle af konsekvenserne af, at højskolen Diget nu har indgivet konkursbegæring. Højskolen kunne tidligere på året fejre 25 års jubilæum, det sidste elevhold forlod skolen i sidste uge, og de godt 20 elever der skulle have startet efter nytår, må nu se sig om efter en anden højskole. Bestyrelsesformand Jørgen Giversen fortæller, at skolen ganske enkelt ikke kunne betale regningerne længere. Han fortæller, at Spar Nord ikke længere ønskede at samarbejde om, at få skolen på ret kurs igen.

Referat:
Højskolen Diget ved Aalbæk nær Skagen indgav mandag konkursbegæring til skifteretten.